Atklāta konkursa 
[bookmark: _Hlk170743280][bookmark: _Hlk177571625][bookmark: _Hlk149835394]“Rīgas valstspilsētas pašvaldības vienotas tīmekļvietņu sistēmas un rīdzinieka portāla izstrāde un uzturēšana”
 ID Nr. CAIP 2024/95

Atbildes uz 18.10.2024. iesniegtajiem jautājumiem 

1.jautājums:
Nolikuma F6 prasībā definēts:
“Speciālistu papildu kvalifikācija:
Papildu punkti tiks piešķirti pie nosacījuma, ka pretendenta piedāvātajiem speciālistiem atbilstoši to lomai (atbilstoši Nolikuma 3.8.1.-3.8.7.apakšpunktam) plānotā līguma izpildē ir šajā kritērijā noteiktie starptautiski atzīti spēkā esoši sertifikāti vai to ekvivalenti un pieredze:
· Certified Information Security Manager (CISM) vai Certified Information Systems Security Professional (CISSP) (5 punkti);
· ...”.
Pretendents vērš uzmanību, ka tiek prasīts Certified Information Security Manager (CISM) vai Certified Information Systems Security Professional (CISSP) sertifikāts, kas parasti tiek izvirzīts drošības speciālistam, taču Nolikumā prasības drošības speciālistam nav izvirzītas. Šie sertifikāti ir specifiski un citu lomu speciālisti (analītiķi, programmētāji, u.c.) ļoti retos gadījumos mācās un kārto šādu sertifikāciju. Pretendents lūdz Nolikumā izvirzīt prasības drošības speciālistam vai arī vērtēšanas kritērijos iekļaut, ka, ja tiks nodrošināts papildus drošības speciālists ar minēto sertifikāciju, tad iespējams saņemt papildus 5 punktus. Pretendents vērš uzmanību, ka esošajā redakcijā šāda lomu un sertifikāta kombinācija ir reta un potenciāli rada nepamatotu priekšrocību. 
Atbilde:
Iepirkuma komisija skaidro, ka pretendentu atlasē nav paredzēts vērtēt drošības speciālistu, tādēļ arī Nolikuma 3.8.apakšpunktā netiek izvirzītas šādas prasības. Saimnieciski izdevīgākā piedāvājuma (SIP) vērtēšanas kritērijos (F6 kritērijā) paredzēts piešķirt papildu punktus, ja kādam no 3.8.1. - 3.8.7.apakšpunktos norādītajiem speciālistiem ir arī F6 kritērijā norādītie sertifikāti. Piemēram, ja 3.8.1.apakšpunktā norādītajam speciālistam ir visi trīs F6 kritērijā norādītie sertifikāti, tad ir piešķirami 15 punkti. Ja 3.8.1.apakšpunktā norādītajam speciālistam ir viens sertifikāts un 3.8.2. apakšpunktā norādītajam speciālistam ir divi pārējie F6 kritērijā norādītie sertifikāti, tad ir piešķirami 15 punkti. Ja 3.8.1. un 3.8.2.apakšpunktos norādītajiem speciālistiem katram ir viens no minētajiem sertifikātiem (abiem vienādi sertifikāti), tad ir piešķirami 5 punkti. Ja 3.8.1. un 3.8.2.apakšpunktos norādītajiem speciālistiem katram ir visi trīs sertifikāti, tad ir piešķirami 15 punkti u.tml. Vēršam uzmanību, ka F6 kritērijā minētajam vērtējumam ir neliels īpatsvars kopējā vērtējumā saimnieciski izdevīgākā piedāvājuma izvēlei. Lielākais īpatsvars ir piedāvājuma cenai.


2.jautājums:
Tehniskās specifikācijas prasībā PIEG-9 sarakstā minēts nodevums “Drošības incidentu pārvaldības kārtība”, Pretendents lūdz precizēt, kāds saturs tiek sagaidīts šāda dokumenta ietvaros, un vai Pasūtītājam šāda kārtība jau nav definēta drošības pārvaldības dokumentācijā, ņemot vērā, ka drošības incidenti organizācijā jāpārvalda pēc vienotiem principiem?
Atbilde:
Iepirkuma komisija skaidro, ka drošības incidentu pārvaldības kārtība (PIEG-9) nav domāta kā detalizēta procedūra, kas dublē mūsu iekšējos drošības procesus, bet gan kā apraksts par komunikācijas un darbības gaitu, ja, piemēram, sistēmas piegādes vai testēšanas laikā tiek atklāts drošības incidents. Mēs sagaidām, ka jūs aprakstīsiet, kā notiek informācijas apmaiņa starp piegādātāju un mūsu organizāciju, kā arī kādi pasākumi tiek veikti, lai incidentu risinātu. Kādi komunikācijas kanāli, prioritātes, reakcijas laiks (vai teiksim, atsauce uz citu procedūru), novēršanas soļi/atbildības u.c.



3.jautājums:
Tehniskās specifikācijas prasībā PIEG-14 definēts: 
“Izpildītājam jānodrošina šādi automatizētie testi:
· Vienību testi – ar vismaz 70% koda pārklājumu;
· …”. 
Pretendents lūdz definēt, kurām Sistēmas daļām ir jānodrošina noklājums 70%?
Atbilde:
Iepirkuma komisija skaidro, ka jānodrošina, ka vienību testu pārklājums sasniedz vismaz 70% aizmugures sistēmu kodam. Ir pieļaujama variācija starp komponentēm, prioritizējot centrālās komponentes un servisus, kas ir kritiski sistēmas stabilitātei un veiktspējai. Šis pārklājums neattiecas uz atvērtā koda bibliotēkām vai ārējām komponentēm, kuras tiek izmantotas kā daļa no sistēmas, izņemot gadījumus, kad tās tiek modificētas projekta ietvaros.


4.jautājums:
Esošā iepirkuma Tehniskās specifikācijas 1.3. nodaļā ir definēts:
“1.posms – 2024./2025. gads (provizoriski) - Rīgas vienotās tīmekļvietņu sistēmas (turpmāk - RVTS) pamata izveide un uzņēmējdarbības atbalsta tīmekļvietnes izveide:
1. Rīdzinieka portāla koncepts, informācijas struktūra, kas nodrošina rīdziniekiem un Rīgas viesiem iespēju ērtāk sameklēt nepieciešamo informāciju par pašvaldības sniegtajiem pakalpojumiem, jomu/nozaru ziņām un jaunumiem, sekot līdzi aktivitātēm un notikumiem.”

29.12.2022. tika izsludināts iepirkums “Rīgas valstspilsētas pašvaldības tīmekļvietņu lietotāju un to pieredzes analīze, vienotas tīmekļvietņu sistēmas un e-rīdzinieka portāla attīstības koncepcijas izstrāde”, kura rezultātā tika noslēgts līgums ar SIA “CUBE Aģentūra”. Līguma ietvaros tika iekļauti šādi darbi:
“1.3.1. Lietotāju un to pieredzes izpēte (DU pozīcija P2); 
1.3.2. Vienotas lietotāju pieredzes apraksta izstrāde  (DU pozīcija P3); 
1.3.3. Informācijas arhitektūras, sākumlapas un iekšskatu izstrāde  (DU pozīcija P4); 
1.3.4. Tīmekļvietņu pārklājošās funkcionalitātes apkopošana  (DU pozīcija P5); 1.3.5. Koncepcijas izstrāde (DU pozīcija P6)”.

Darba “Informācijas arhitektūras, sākumlapas un iekšskatu izstrāde” ietvaros bija jāveic šādas aktivitātes: 
1. izstrādāt informācijas arhitektūras prototipu vienotai tīmekļvietņu sistēmai;
2. izstrādāt sākumlapas un iekšskatu prototipus (wireframes), kā arī reaģējošos (responsive) skatus;
3. testēt izstrādātos prototipus uz reāliem lietotājiem (atbilstoši P2 un P3 rezultātiem); 
4. ar gala lietotājiem akcepttestēšanu izgājušos prototipus prezentēt klātienes vai neklātienes (pēc Pasūtītāja izvēles) sanāksmē ar Pasūtītāju un saskaņot ar Pasūtītāju; 
5.  Prototipi un visi tā elementi ir jāiesniedz elektroniskā formātā gan rediģējamā (.psd, .ai), gan attēlu formātā (.png). 
6. Nodevumi:
· informācijas arhitektūras prototips vienotai tīmekļvietņu sistēmai;
· sākumlapas un iekšskatu prototipi (wireframes), kā arī reaģējoši (responsive) skati.

Pretendents lūdz skaidrot vai un kādi SIA “CUBE Aģentūra” sagatavotie nodevumi būs pieejami līguma izpildes ietvaros? Jo nav lietderīgi vēlreiz veikt izpētes, kas jau ir veiktas cita līguma ietvaros. Ja būs jāveic detalizētāka izpēte baltoties uz jau esošu SIA “CUBE Aģentūra” sagatavoto materiālu, lūgums to norādīt Tehniskajā specifikācijā.

Atbilde:
Iepirkuma komisija skaidro, ka līgums ar SIA “CUBE Aģentūra” tika pārtraukts pēc P3 nodevuma saņemšanas, līdz ar to, informācijas arhitektūras prototips, kas tika plānots P4 nodevumā, kā arī citi - P5, P6 un P7 nodevumi nav izstrādāti. 
Izstrādājot Rīdzinieka portālu un vienoto tīmekļvietņu sistēmu, būs pieejami šādi SIA “CUBE Aģentūra” nodevumi:
· Lietotāju un to pieredzes izpēte;
· Vienotas lietotāju pieredzes apraksta izstrāde. 
Pasūtītāja ieskatā minētie nodevumi ir izmantojami tikai daļēji. SIA “CUBE Aģentūra” nodevumi fokusējas uz informācijas un pakalpojumu izvietošanu centrālajā vietnē, kas, vērtējot šī brīža situāciju, varētu būt portāls riga.lv. Mūsu ieskatā, riga.lv vietne nākotnē varētu būt tikai viena no vairākām – Rīgas vienotās tīmekļvietņu sistēmas sastāvā esošām vietnēm, kas apkopo svarīgākos jaunumus un citu informāciju no tematisko jomu vietnēm, kas apmeklētājiem būs pieejamas arī atsevišķi, piemēram, izglītība, kultūra, sports, uzņēmējdarbība, īpašumi, attīstība, transports un mobilitāte u.c. 
Paredzams, ka tematisko jomu vietnēm būs vienoti informācijas izvietošanas principi, kuri jāizstrādā kopā ar informācijas arhitektūru. 
Daļa no sadaļām varētu būt visām vietnēm kopīgas, piemēram, “Pakalpojumi”, “Kontakti”, “Notikumu kalendārs” u.c. Tās varētu būt kontekstjūtīgas, atkarībā no tā, kādas tematiskās jomas vietne tiek apmeklēta. Katrai tematiskai jomai noteikti būs arī unikālās sadaļas, kas raksturo konkrēto jomu. 



5.jautājums:
Vai Pretendents saprot pareizi, ka 1. un 2. pakalpojuma izpildes posmā Pasūtītājs sagaida tikai dizaina sistēmas izstrādi (atbilstoši DIZ-1 prasībai), nevis augstas precizitātes dizaina izstrādi RVTS un Rīdzinieka portālā? Savukārt Uzņēmējdarbības atbalstam paredzētajai tīmekļvietnei ir jāizstrādā augstas precizitātes dizains?

Atbilde:
Iepirkuma komisija skaidro, ka pretendentam ir  jānodrošina augstas precizitātes dizaina izstrāde visiem 1.posma nodevumiem.


